Nafarroako Parlamentuko Herritarrekiko Harremanetako Batzordeak, 2020ko urriaren 16an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Akitania Berria-Euskadi-Nafarroa (ABEN) Euroeskualdeko gainontzeko gobernuei proposa diezaien bi ardatz berri sartzea 2021-XXXX plan estrategikoaren garapenean”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du Akitania Berria-Euskadi-Nafarroa (ABEN) Euroeskualdeko gainerako gobernuei proposa diezaien bi ardatz berri sartzea Euroeskualdearen 2021-XXXX plan estrategikoaren garapenean:

1. Jarduera-ildoei buruzko ardatz bat sartzea, emakumeek hiru eskualdeetan duten egoera berezitik abiatuta, Euroeskualderako lortu nahi den berdintasunezko eremu komunari forma emateko.

2. Euroeskualdeko landa-eremuetan despopulazioa geldiarazteko ekimen eta estrategiei buruzko ardatz bat sartzea, arazo komun handi baterako politika komunak ezartzeko”.

Iruñean, 2020ko urriaren 16an

Lehendakaria: Unai Hualde Iglesias